Bart Goor

**Bart Goor** (; lahir 9 April 1973) merupakan bekas pemain bola sepak Belgium yang bermain di posisi sayap kiri. Beliau mewakili pasukan kebangsaan Belgium di UEFA Euro 2000 dan Piala Dunia FIFA 2002.

## Kerjaya kelab

### Geel
Goor memulakan kerjaya profesionalnya ketika mewakili K.F.C. Verbroedering Geel pada 1991. Beliau bersama Geel selama enam tahun dengan bermain 142 perlawanan liga dan menjaringkan 27 gol untuk kelab Antwerp itu.

### Racing Genk
Pada musim 1996-97, Goor berpindah ke kelab Racing Genk. Beliau bermain di kelab itu dengan penuh berjaya dan cemerlang. Pada masa itu, beliau sering menjaringkan lebih satu gol dalam satu perlawanan.

### Anderlecht
Goor kemudian ke kelab gergasi Belgium, Anderlecht. Beliau membuat debut bersama Anderlecht pada 12 Ogos 1997 ketika menentang kelab Ukraine, Vorskla Poltava. Pada 16 September, Goor menjaringkan gol pertamanya untuk Anderlecht menentang SV Austria Salzburg, 4-3. Dalam musim pertamanya bersama Anderlecht, beliau telah menjaringkan 8 gol..

Dalam musim berikutnya, Goor bermain untuk Anderlecht dalam semua kejohanan. Beliau juga bersama Anderlecht ketika kelab itu menjadi kelab ternama Eropah dengan membenam Manchester United, Real Madrid dan Lazio.

### Hertha BSC dan Feyenoord
Goor kemudian ke kelab Jerman, Hertha BSC dengan kontrak selama tiga musim. Pada masa ini, beliau telah menjaringkan 13 gol dalam 87 penampilan.

Kemudian, beliau berpindah ke Feyenoord. Beliau bermain di kelab itu sebagai biasa-biasa dan ia telah terbukti Goor tidak lama bersama kelab Eredivisie itu.

### Kembali ke Anderlecht
Goor kembali ke bekas pasukannya, Anderlecht pada musim 2005-06. Pada musim 2006-07, beliau menjadi kapten pasukan berikutan persaraan Pär Zetterberg. Pada musim 2007-08, beliau telah melepas jawatan kapten pasukan untuk diberikan kepada pemain muda Olivier Deschacht. Beliau mewakili Anderlecht sehingga pertengahan musim 2008-09. Beliau telah bersama kelab Brussels itu mengutip empat gelaran Divisyen Pertama Belgium (kini Liga Pro Belgium).

### Selepas Anderlecht
Beliau bermain dalam perlawanan terakhir bersama Anderlecht pada 18 Disember 2008, kemudian Goor melengkapkan perpindahan ke Germinal Beerschot pada Januari 2009 di mana beliau bermain di sana selama dua musim. Pada 25 November 2011, Goor berpindah ke kelab Westerlo. Goor bersama Westerlo dalam liga Divisyen Kedua Belgium pada musim 2012-13. Goor kemudian berpindah ke Dessel Sport dalam liga yang sama di mana beliau bermain musim terakhir dalam kerjayanya.

## Kerjaya antarabangsa

### Euro 2000
Beliau merupakan sebahagian dari skuad Belgium di UEFA Euro 2000 ketika Belgium bersama Belanda menjadi tuan rumah. Beliau bermain dalam perlawana pembukaan menentang Sweden dengan menjaringkan gol pembukaan Belgium, Belgium menang 2-1. Belgium tersingkir dari kejohanan Eropah itu apabila kekalahan dua kali berturut-turut dalam perlawanan seterusnya kepada Itali dan Turki, masing-masing tewas 2-0.

### Gol antarabangsa

## Penghargaan
* Empat kali memenangi Divisyen Pertama Belgium bersama RSC Anderlecht: 1999–2000, 2000–01, 2005–06, 2006–07
* Juara Piala Super Belgium bersama RSC Anderlecht: 2000, 2006, 2007
* Juara Piala Belgium bersama RSC Anderlecht: 2007–08

## Rujukan